ที่ มท ๐๘16.5/วว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

สิงหาคม ๒๕68

เรื่อง แจ้งการจัดเสวนาสาธารณะ เรื่อง “พ.ร.บ. ส่งเสริมการพัฒนาเด็กและเยาวชนแห่งชาติ : ก้าวต่อไปสร้างเด็ก  
 และเยาวชนให้ยั่งยืน” ของคณะกรรมาธิการการพัฒนาสังคมฯ วุฒิสภา

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือคณะกรรมาธิการการพัฒนาสังคมฯ วุฒิสภา ด่วนที่สุด ที่ สว (กมธ 3) 0019/3832  
 ลงวันที่ 14 สิงหาคม 2568 จำนวน 1 ฉบับ

ด้วยคณะกรรมาธิการการพัฒนาสังคม และกิจการเด็ก เยาวชน สตรี ผู้สูงอายุ คนพิการ ผู้ด้อยโอกาส และความหลากหลายทางสังคม วุฒิสภา ได้กำหนดจัดเสวนาสาธารณะ เรื่อง “พ.ร.บ. ส่งเสริม  
การพัฒนาเด็กและเยาวชนแห่งชาติ : ก้าวต่อไปสร้างเด็กและเยาวชนให้ยั่งยืน” ในวันศุกร์ที่ 22 สิงหาคม 2568  
เวลา 08.30 – 13.00 น. ผ่านสื่ออิเล็กทรอนิกส์ โปรแกรม Zoom Meeting (Meetings ID : 937 2387 8134 Passcode : 112233) โดยมีวัตถุประสงค์เพื่อสร้างความรู้ ความเข้าใจ และความตระหนักเกี่ยวกับสาระสำคัญ  
ของพระราชบัญญัติส่งเสริมการพัฒนาเด็กและเยาวชนแห่งชาติ ส่งเสริมการตระหนักรู้ถึงบทบาทของเด็ก  
และเยาวชนในการพัฒนาประเทศอย่างยั่งยืนโดยให้ความสำคัญกับการมีส่วนร่วมของชุมชนท้องถิ่น เปิดเวที  
ให้ผู้มีส่วนได้เสียจากทุกภาคส่วน โดยเฉพาะเด็กและเยาวชน ได้ร่วมกันสะท้อนปัญหา อุปสรรค  
และข้อเสนอแนะต่อการแก้ไขเพิ่มเติมกฎหมายดังกล่าวรวมทั้งประเด็นอื่นที่เกี่ยวข้อง เพื่อนำข้อมูล  
ที่ได้ไปประกอบการจัดทำข้อเสนอเชิงนโยบายและรายงานการพิจารณาศึกษาของคณะกรรมาธิการ  
เรื่อง “การสร้างสภาเด็กและเยาวชนให้ยั่งยืนด้วยพลังชุมชนท้องถิ่น”

กรมส่งเสริมการปกครองท้องถิ่นพิจารณาแล้วเห็นว่า เพื่อให้การจัดเสวนาสาธารณะ  
เรื่อง “พ.ร.บ. ส่งเสริมการพัฒนาเด็กและเยาวชนแห่งชาติ : ก้าวต่อไปสร้างเด็กและเยาวชนให้ยั่งยืน”  
เป็นไปด้วยความเรียบร้อย และบรรลุวัตถุประสงค์ จึงขอความร่วมมือจังหวัดแจ้งองค์กรปกครองส่วนท้องถิ่น (เทศบาล/องค์การบริหารส่วนตำบล) ดำเนินการ ดังนี้

1. มอบหมายบุคลากรที่รับผิดชอบงานด้านการพัฒนาเด็กและเยาวชนเข้าร่วมเสวนาสาธารณะ เรื่อง “พ.ร.บ. ส่งเสริมการพัฒนาเด็กและเยาวชนแห่งชาติ : ก้าวต่อไปสร้างเด็กและเยาวชนให้ยั่งยืน”  
ตามวัน เวลา และช่องทางที่กำหนด

2. แจ้งสภาองค์กรชุมชนตำบล/เทศบาล ตามพระราชบัญญัติสภาองค์กรชุมชน พ.ศ. 2551  
มอบหมายผู้แทนในสังกัดเข้าร่วมเสวนาสาธารณะ ตามวัน เวลา และช่องทางที่กำหนด

/3. แจ้งสภาเด็ก ...

- 2 -

3. แจ้งสภาเด็กและเยาวชนตำบล/เทศบาล ตามพระราชบัญญัติส่งเสริมการพัฒนาเด็ก  
และเยาวชน พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2560 มอบหมายผู้แทนเข้าร่วมเสวนาสาธารณะ ตามวัน เวลา และช่องทางที่กำหนด

ทั้งนี้ ขอให้ผู้เข้าร่วมเสวนาสาธารณะตอบรับผ่าน Google Form รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายสุทธิพงษ์ จุลเจริญ)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. 0 2241 9000 ต่อ 5337

ไปรษณีย์อิเล็กทรอนิกส์ saraban@dla.go.th  
ผู้ประสานงาน : นางสาวชฎาธาร มะลินิล โทร. ๐91-7797856

ร. อสถ. .........................................

ผอ.กศ. ..........................................

ผอ.กง.ศน. .....................................

หน.ฝ. .............................................

จนท. .............................................